**Informatīvais paziņojums par Aptauju**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs:  | SIA “Publisko aktīvu pārvaldītājs Possessor “ |
| **Tālrunis:** | **-** | 67021358 |  |  | **E – pasts:** | pasts@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana** |
| **(nosaukums)** |

3. Identifikācijas numurs**: POSSESSOR/2023/67**

|  |  |
| --- | --- |
|  4. Paredzamā līgumcena EUR (bez PVN): | **līdz 3’500 EUR bez PVN** |
|  |

|  |  |
| --- | --- |
|  5. Kontaktpersona informācijas saņemšanai par iepirkumu**:** | **Eva Jonāse 67021336**Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |

|  |  |
| --- | --- |
|  6. Kontaktpersona informācijas saņemšanai par iepirkuma priekšmetu**:** | **Anna Tereško 67021377****Anna.Teresko@possessor.gov.lv** |
| **(vārds, uzvārds, tālruņa numurs un e-pasta adrese)** |

**7. Piedāvājumu iesniegšanas termiņš:** **līdz 2023.gada 13.decembra** **plkst.15.00**

**nosūtot uz e-pastu:** **piedavajumi@possessor.gov.lv****.**

|  |  |
| --- | --- |
|  8. Publicēšanas datums  | **06.12.2023.** |
|  **(diena/mēnesis/gads)** |

Pielikumā: Iepirkuma materiāli

**INSTRUKCIJA PRETENDENTIEM**

**“Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana”**

 Iepirkuma identifikācijas Nr. POSSESSOR/2023/67

**1. Iepirkuma priekšmets****:** zemes ierīcības projekta izstrādāšana zemes vienībai ar kadastra apzīmējumu 94700100091, kas ietilpst nekustamā īpašuma ar kadastra Nr.94700100092 “Kaktiņi”, Launkalnes pagastā, Smiltenes novadā, sastāvā, sadalei divas reālās daļās un zemes vienību kadastrālā uzmērīšana.

**2. Iepirkuma veids:** Aptauja.

**3. Paredzamais līguma izpildes termiņš:** **ne vairāk kā 6 (seši) mēneši un ne mazāk kā 2 (divi) mēneši** no līguma noslēgšanas dienas.

**4. Piedāvājumu iesniegšanas vieta, laiks un kārtība:**

# Piedāvājumu var iesniegt elektroniskā formā, parakstītu ar drošu elektronisko parakstu, kas satur laika zīmogu, un nosūtot uz e-pastu: piedavajumi@possessor.gov.lv, līdz piedāvājuma iesniegšanas termiņa beigām.

# Pasūtītāja adrese - SIA “Publisko aktīvu pārvaldītājs Possessor” (turpmāk – Pasūtītājs), Krišjāņa Valdemāra iela 31, Rīga, LV-1887.

4.3. Kontaktpersona par piedāvājumu iesniegšanas kārtību: Iepirkumu departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.: 67021336. Kontaktpersona jautājumos par iepirkuma priekšmetu: Nekustamo īpašumu departamenta vecākā nekustamā īpašuma speciāliste Anna Tereško, tālr.67021377, mob. tālr.25778834, e-pasts: Anna.Teresko@possessor.gov.lv.

4.4. Piedāvājumu iesniegšanas termiņš: līdz **2023.gada 13.decembra, plkst.15.00**.

4.5. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts pa pastu atpakaļ iesniedzējam.

4.6. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.7. Piedāvājumu iesniedz **par visu iepirkuma priekšmeta apjomu.**

4.8. Piedāvājuma variantus iesniegt nedrīkst.

4.9. Piedāvājums ir spēkā līdz iepirkuma līguma noslēgšanai.

**5. Piedāvājuma noformēšana:**

5.1. Piedāvājumam pilnībā jāatbilst tehniskajā specifikācijā (1.pielikums) izvirzītajām prasībām. Piedāvājums jāsagatavo saskaņā ar pievienoto Pieteikuma un finanšu piedāvājuma formu (2.pielikums) un Tehniskā piedāvājuma formu (4.pielikums).

5.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

5.3. Piedāvājums sastāv no piedāvājuma un tam pievienotiem 7.punktā noteiktajiem dokumentiem.

5.4. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

5.5. Piedāvājumu jāiesniedz elektroniskā formā, parakstītu ar drošu elektronisko parakstu, kas satur laika zīmogu.

5.6. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

5.7. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas pretendentiem 4.4.punktā minētā termiņa beigām.

**6. Prasības pretendentiem:**

* 1. Iepirkuma procedūrā var piedalīties fiziskā vai juridiskā persona, šādu personu apvienība jebkurā to kombinācijā, kas reģistrēta normatīvajos aktos noteiktajā kārtībā un kas piedāvā sniegt tehniskajā specifikācijā noteiktajām prasībām (1.pielikums) atbilstošu pakalpojumu.
	2. Nosacījumi dalībai iepirkumā:
		1. Pretendentam ir speciālists, kas atbilstoši Ministru kabineta 2010.gada 1.novembra noteikumiem Nr.1011 „Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā”, saņēmis Latvijas Mērnieku biedrības Sertifikācijas centra vai SIA „Mācību un konsultāciju centrs ABC” Sertificēšanas biroja piešķirto sertifikātu un kurš var sniegt iepirkuma priekšmetā noteikto pakalpojumu saskaņā ar tehniskajā specifikācijā noteiktajām prasībām;
		2. Pretendentam ir jābūt tiešajam darba veicējam.

**7. Iesniedzamie dokumenti:**

7.1. Pretendentam jāiesniedz šādi dokumenti vai to apliecinātas kopijas:

7.1.1. Pretendenta pieteikums dalībai iepirkumā un finanšu piedāvājums saskaņā ar 2.pielikumā noteikto formu;

7.1.2. Darba tāme (3.pielikums), kuru aizpilda un paraksta Pretendenta pārstāvis. Ja pielikumus paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu;

7.1.3. ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē;

7.1.4. atbilstošu dokumentu (sertifikātu) kopijas, kas apliecina, ka Pretendents ir tiesīgs veikt iepirkuma priekšmetā noteikto pakalpojumu saskaņā ar tehniskajā specifikācijā noteiktajām prasībām;

7.1.5. Pretendenta tehniskais piedāvājums (4.pielikums – Tehniskā piedāvājuma forma).

7.1.6. Piedāvājums jāsagatavo un jāiesniedz saskaņā ar Tehnisko specifikāciju.

**8. Finanšu piedāvājums:**

8.1. Finanšu piedāvājumam jābūt izteiktam *eiro*, ietverot visus spēkā esošajos normatīvajos aktos paredzētos nodokļus, nodevas, atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Finanšu piedāvājuma līgumcenā jāiekļauj visas izmaksas, kas Pretendentam rodas, sniedzot iepirkuma priekšmetā minēto pakalpojumu. Papildus izmaksas līguma darbības laikā netiks pieļautas.

**9. Informācijas sniegšana:**

Visi jautājumi par iepirkuma priekšmetu līdz piedāvājumu iesniegšanas termiņa beigām adresējami Nekustamo īpašumu departamenta vecākai nekustamā īpašuma speciālistei Annai Tereško, tālr.67021377, mob. tālr.25778834, e-pasts: Anna.Teresko@possessor.gov.lv.

**10. Piedāvājumu vērtēšana, izvēles kritērijs un lēmuma pieņemšana:**

10.1. Piedāvājuma vērtēšana:

10.1.1. vērtēšana notiek secīgi šādos posmos:

10.1.1.1. piedāvājumu noformējuma pārbaude;

10.1.1.2. Pretendentu un piedāvājumu atbilstības atlases prasībām pārbaude;

 10.1.1.3. tehnisko piedāvājumu atbilstības Tehniskajai specifikācijai pārbaude;

10.1.1.4. finanšu piedāvājumu pārbaude;

10.1.1.5. saimnieciski visizdevīgākā piedāvājuma izvēle.

10.1.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.1.3. Komisija izslēdz Pretendentu no tālākās dalības iepirkuma procedūrā jebkurā no pieciem vērtēšanas posmiem gadījumos, ja Pretendents:

10.1.3.1. neatbilst šajā Instrukcijā norādītajiem atlases kritērijiem (Instrukcijas 6. punkts);

10.1.3.2. norādījis nepatiesas ziņas;

10.1.3.3. nav sniedzis ziņas par atbilstību minētajiem kritērijiem (nav iesniedzis visus 7. punktā norādītos dokumentus vai prasīto informāciju);

10.1.3.4. nav norādījis visas izmaksas;

10.1.3.5. iesniedzis piedāvājumu, kas neatbilst normatīvajos aktos un Instrukcijā norādītajām prasībām;

10.1.3.6. iesniedzis piedāvājumu ar nepamatoti zemu cenu.

10.2. Piedāvājuma izvēles kritērijs:

10.2.1. Iepirkuma komisija izvēlas saimnieciski visizdevīgāko piedāvājumu no Instrukcijas pretendentiem un Tehniskās specifikācijas prasībām atbilstošajiem piedāvājumiem. Saimnieciski visizdevīgākais piedāvājums (maksimālais punktu skaits – 100) tiek aprēķināts, summējot sekojošus kritērijus:

|  |  |  |
| --- | --- | --- |
| Kritērijs | Maksimālais punktu skaits | Kritērijs / Kritērija punktu piešķiršanas apraksts |
| Līgumcena par pakalpojumu | 70 | Saskaņā ar formulu: $C=\frac{C(zem)}{C\left(pied\right) }×70$, kur C – piešķirto punktu skaitsC(zem) – piedāvātā zemākā cena par pakalpojumuC(pied) – pretendenta piedāvātā cena par pakalpojumu  |
| Pakalpojuma izpildes laiks | 30 | Saskaņā ar formulu: $L=\frac{L(zem)}{L\left(pied\right) }×30$, kur L – piešķirto punktu skaitsL(zem) – piedāvātais pakalpojuma izpildes laiksL(pied) – pretendenta piedāvātais pakalpojuma izpildes laiks |

10.2.2. gadījumā, ja vairāki Pretendenti būs iesnieguši piedāvājumus ar vienādu aprēķināto punktu summu par saimnieciski visizdevīgāko piedāvājumu, Iepirkuma komisija līguma slēgšanas tiesības piešķirs tam Pretendentam, kurš piedāvās zemāku līgumcenu par pakalpojumiem.

10.3. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlētiesnākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma izbeigšanu bez iepirkuma līguma noslēgšanas vai pārtraukšanu:**

Iepirkuma komisija var pieņemt lēmumu par iepirkuma procedūras izbeigšanu bez rezultātiem vai pārtraukšanu, ja tam ir objektīvs pamatojums.

**12. Iepirkumu komisijas un pretendentu tiesības:**

12.1. Iepirkuma komisijai ir tiesības:

12.1.1. pieprasīt, lai Pretendents izskaidro piedāvājumā ietverto informāciju un dokumentus, ja tas nepieciešams piedāvājuma noformējuma pārbaudei, Pretendentu atlasei, kā arī piedāvājuma vērtēšanai;

12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

12.1.4. labot aritmētiskās kļūdas Pretendenta finanšu piedāvājumā, informējot par to Pretendentu;

12.1.5. ja Pretendents atsakās slēgt iepirkuma līgumu, izvēlēties slēgt iepirkuma līgumu ar nākamo Pretendentu, kura piedāvājums ir ar zemāko cenu;

12.1.6. izslēgt Pretendentu no piedāvājumu vērtēšanas negatīvas iepriekšējās sadarbības gadījumā (piemēram, nepamatoti kavēti pakalpojuma izpildes termiņi, nepilnīgi izpildīts pakalpojums u.c.), kā rezultātā Pasūtītājs ir piemērojis attiecīgu līgumsodu vai lauzis līgumu.

12.2. Pretendentam ir tiesības:

12.2.1. pieprasīt Iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana:**

Pasūtītājs slēgs iepirkuma līgumu saskaņā ar 5.pielikumu ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai ir šādi pielikumi:

1.pielikums – tehniskā specifikācija uz 2 lp.;

2.pielikums – pieteikuma un finanšu piedāvājuma forma dalībai iepirkuma procedūrā uz 2 lp.;

3.pielikums – darba tāme uz 1 lp.;

4.pielikums – tehniskā piedāvājuma forma uz 2 lp.;

5.pielikums – līguma projekts uz 4 lp.;

6.pielikums – darba nodošanas un pieņemšanas akta projekts uz 1 lp.

**1.pielikums**

**Nr. POSSESSOR/2023/67**

**Tehniskā specifikācija**

**“Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana”**

Iepirkuma identifikācijas Nr. POSSESSOR/2023/67

1. **Iepirkuma priekšmets:**

|  |  |  |  |
| --- | --- | --- | --- |
| **Nr. p. k.** | **Zemes vienības adrese, kadastra apzīmējums** | **Zemes vienības platība****(ha)** | **Informācija par iepirkuma priekšmetu** |
| 1. | Zemes vienība ar kadastra apzīmējumu 94700100091 (turpmāk – Zemes vienība) | 6,2 | * Zemes vienība Nekustamā īpašuma valsts kadastra informācijas sistēmā (turpmāk - NĪVKIS) reģistrēta nekustamā īpašuma ar kadastra Nr.94700100092 (turpmāk – Nekustamais īpašums) sastāvā;
* Nekustamā īpašuma sastāvā ietilpst:
	+ neapbūvēta zemes vienība ar kadastra apzīmējumu 94700100091 bez adreses, Launkalnes pagastā, Smiltenes novadā, 6,2 ha platībā;
	+ apbūvēta zemes vienība ar kadastra apzīmējumu 94700100092 “Kaktiņi”, Launkalnes pagastā, Smiltenes novadā, 1,0 ha platībā;
	+ dzīvojamā māja ar kadastra apzīmējumu 94700100092001 “Kaktiņi”, Launkalnes pagastā, Smiltenes novadā;
	+ klēts ar kadastra apzīmējumu 94700100092002 “Kaktiņi”, Launkalnes pagastā, Smiltenes novadā;
	+ šķūnis ar kadastra apzīmējumu 94700100092003 “Kaktiņi”, Launkalnes pagastā, Smiltenes novadā.
* īpašuma tiesības uz Nekustamo īpašumu nostiprinātas Vidzemes rajona tiesas Launkalnes pagasta zemesgrāmata nodalījumā Nr.450 uz mirušā Jāņa Degtera vārda;
* saskaņā ar Vidzemes apgabaltiesas zvērinātas notāres Ingas Dreimanes 2009.gada 2.novembra aktu par mantojuma lietas izbeigšanu, kas iereģistrēts aktu un apliecinājumu reģistrā ar Nr.4292, Nekustamais īpašums atzīts par bezmantinieku mantu, kas piekrīt valstij;
* saskaņā ar NĪVKIS reģistrētiem datiem uz Zemes vienības atrodas mežs ~ 3 ha platībā;
* Ministru kabineta 2022.gada 15.jūnija rīkojums Nr.419 „Par valstij piekritīgo nekustamo īpašumu “Kaktiņi” Launkalnes pagastā, Smiltenes novadā”, paredz, ka jāveic Nekustamā īpašuma sadale, nodalot no Nekustamā īpašuma sastāvā esošās neapbūvētās Zemes vienības, meža zemi ~ 3 ha platībā (veicot zemes kadastrālo uzmērīšanu, platība var tikt precizēta);
* Pasūtītājs ir pilnvarots veikt Zemes vienības sadali saskaņā ar Zemkopības ministrijas 2023.gada 16.augusta pilnvaru Nr.3.4-11e/1502/2023.
 |
| **Darba uzdevums:**1. Sagatavot grafisko pielikumu (nosakot meža teritoriju) un vietējā pašvaldībā pieprasīt zemes ierīcības projekta izstrādes nosacījumus meža zemes ~ 3 ha platībā atdalīšanai.
2. Izstrādāt zemes ierīcības projektu, sadalot Zemes vienību divas reālās daļās, saskaņā ar Zemes ierīcības likuma un Ministru kabineta 2016.gada 2.augusta noteikumu Nr.505 “Zemes ierīcības projekta izstrādes noteikumi” prasībām un atbilstoši Ministru kabineta 2022.gada 15.jūnija rīkojumam Nr.419 „Par valstij piekritīgo nekustamo īpašumu “Kaktiņi” Launkalnes pagastā, Smiltenes novadā” un pašvaldības izsniegtiem zemes ierīcības projekta izstrādes nosacījumiem.
3. Zemes ierīcības projektu saskaņot ar Pasūtītāju.
4. Veikt jaunizveidoto zemes vienību kadastrālo uzmērīšanu, nepieciešamības gadījumā robežzīmēm izveidot kupicas.
5. Sagatavot zemes kadastrālās uzmērīšanas dokumentus (aktus, zemes robežu, situācijas un apgrūtinājumu plānus utt.) jaunizveidotajām zemes vienībām atbilstoši normatīvo aktu prasībām.
6. Situācijas plānā jāattēlo ēkas un ēku daļas, lineārie objekti (piebraucamie ceļi, ielas, gājēju celiņi, ūdenstilpes un ūdensteces, grāvji, kas vienādi ar vai platāki par diviem metriem) un situācijas elementi.
7. Apgrūtinājumu plānu saskaņot vietējā pašvaldībā.
8. Lūgt Smiltenes novada pašvaldību piešķirt jaunizveidotajām zemes vienībām adresi un saņemt lēmumu par adreses piešķiršanu.
9. Nepieciešamības gadījumā pieprasīt un saņemt no Smiltenes novada pašvaldības lēmumu par nekustamā īpašuma lietošanas mērķu noteikšanu.
10. Pirms kadastrālās uzmērīšanas dokumentu iesniegšanas Valsts zemes dienestā saskaņot ar Pasūtītāju zemes robežu, situācijas un apgrūtinājumu plānus.
11. Reģistrēt/aktualizēt zemes vienību kadastra datus NĪVKIS.
12. Izsniegt Pasūtītājam Smiltenes novada domes apstiprināto zemes ierīcības projektu elektroniskā veidā un papīra formātā 2 eksemplāros.
13. Zemes vienību kadastrālo uzmērīšanu jāveic saskaņā ar Nekustamā īpašuma valsts kadastra likumu, Ministru kabineta 2011.gada 27.decembra noteikumiem Nr.1019 “Zemes kadastrālās uzmērīšanas noteikumi” un citiem spēkā esošajiem normatīvajiem aktiem zemes un būvju kadastrālās uzmērīšanas jomā.
14. iesniegt Pasūtītājam NĪVKIS reģistrētus zemes robežu, situācijas un apgrūtinājumu (pašvaldībā saskaņotu) plānus (elektroniski parakstītus un 2 eks. papīra formātā).
15. iesniegt Pasūtītājam robežu apsekošanas, atjaunošanas, noteikšanas aktus un citus, ja tie tiks sagatavoti (1 eks.).
 |

1. **Izpildes termiņš: ne vairāk kā 6 (seši) mēneši un ne mazāk kā 2 (divi) mēneši** no Iepirkuma līguma noslēgšanas dienas.
2. **Papildus prasības:**
	1. Izpildītājam patstāvīgi jāsaņem visi saskaņojumi, jārisina jautājumi un problēmas, kas saistīti ar darba uzdevumu izpildē nepieciešamo darbu un dokumentu saņemšanu un saskaņošanu;
	2. Izpildītājs par saviem līdzekļiem novērš konstatētās kļūdas un trūkumus savos izstrādātajos dokumentos, nepagarinot izpildes laiku;
	3. Darba uzdevuma ietvaros Izpildītājs netiks pilnvarots parakstīt dokumentus, kas radīs saistības Pasūtītājam.
	4. Vienlaikus ar zemes ierīcības projektu un zemes kadastrālās uzmērīšanas dokumentu iesniegšanu Pasūtītājam, Izpildītājs nosūta uz e-pasta adresi info@possessor.gov.lv Darba nodošanas pieņemšanas aktu (Līguma 3.pielikums), kurš parakstīts ar drošu elektronisko parakstu un satur laika zīmogu, kā arī citus darba uzdevumu izpildēs gaitā elektroniskā veidā sagatavotus dokumentus.

**2.pielikums**

**Nr. POSSESSOR/2023/67**

**PIETEIKUMA UN FINANŠU PIEDĀVĀJUMA FORMA**

**“Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana”**

 Iepirkuma identifikācijas Nr. POSSESSOR/2023/67

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr./faksa nr.** |  |
| **e-pasta adrese** |  |

**3. PIEDĀVĀJUMS**

Saskaņā ar Tehniskajā specifikācijā (1.pielikums) noteiktajām prasībām izstrādāt zemes ierīcības projektu, zemes vienības sadalīšanai divas reālās daļās, un kadastrāli uzmērīt jaunizveidotas zemes vienības.

* 1. Mūsu piedāvājums ir:

|  |  |  |  |
| --- | --- | --- | --- |
| **Nr.p.k.** | **Zemes vienības kadastra apzīmējums, adrese vai atrašanas vieta** |  | **Pakalpojuma cena****EUR** **(bez PVN)** |
| 1. | zemes vienība ar kadastra apzīmējumu 94700100091 “Kaktiņi”, Launkalnes pagastā, Smiltenes novadā |  |
| 2. | zemes vienība (meža zeme) ~ 3 ha platībā |  |
| 3. | zemes vienība ~ 3,2 ha platībā |  |
| **Kopā EUR bez PVN** |  |
| **PVN 21%** |  |
| **Kopā EUR ar PVN** |  |

3.2. Pakalpojuma izpildes termiņš:

|  |  |
| --- | --- |
| **Pretendenta piedāvātais pakalpojuma izpildes termiņš** | **Mēneši**  |
| **Pakalpojuma izpilde (mēnešos)** |  |

3.3. Šis piedāvājums ir derīgs līdz līguma noslēgšanai.

3.4. Piedāvājumā ir iekļautas visas izmaksas, kas saistītas ar pakalpojuma sniegšanu.

3.5. Ja mūsu piedāvājums tiks pieņemts, mēs apņemamies nodrošināt Tehniskajā specifikācijā noteiktās prasības.

3.6. Apliecinām, ka:

* nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;
* nav tādu apstākļu, kuri liegtu mums piedalīties iepirkuma procedūrā un ievērot visas iepirkuma Instrukcijas un Tehniskās specifikācijas prasības;
* iesniedzot Pasūtītājam iepirkuma instrukcijā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem normatīvajiem aktiem, kas regulē personas datu apstrādi un aizsardzību;
* piekrītam personas datu apstrādei iepirkuma veikšanai un iepirkuma dokumentu glabāšanai;
* visas iesniegtās ziņas ir patiesas.

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3.pielikums**

**Nr. POSSESSOR/2023/67**

**DARBA TĀME**

**“Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana”**

 Iepirkuma identifikācijas Nr. POSSESSOR/2023/67

*Zemes vienības vai/un būves adrese/kadastra apzīmējums* (aizpildāma **katram jaunam objektam** atsevišķi; ja nepieciešams, var precizēt vai papildināt veicamo darbu klāstu)*:*

1. zemes vienība ~ 3 ha platībā (meža zeme);
2. zemes vienība ~ 3,2 ha platībā;

**Tabula aizpildāma saskaņā ar Tehnisko specifikāciju.**

|  |  |  |  |
| --- | --- | --- | --- |
| **Nr.p.****k.** | **Veicamie darbi**  |  | **Pakalpojuma cena****EUR****(bez PVN)** |
| 1. | Grafiskā pielikuma sagatavošana zemes ierīcības projekta izstrādes nosacījumu izsniegšanai |  |  |
| 2. | Zemes ierīcības projekta izstrādāšana |  |  |
| 3. | Pierobežnieku uzaicināšana piedalīties zemes kadastrālās uzmērīšanas darbos |  |  |
| 4. | Zemes vienības robežu apsekošana, atjaunošana un noteikšana apvidū |  |  |
| 5. | Zemes vienības robežu un situācijas elementu uzmērīšana apvidū |  |  |
| 6. | Kupicu izveidošana |  |  |
| 7. | Zemes kadastrālās uzmērīšanas dokumentu sagatavošana |  |  |
| 8. | Valsts zemes dienesta pakalpojumu izmaksas |  |  |
| 9. | Pārējo darbu izmaksas (saskaņošanas, transporta izdevumi, utt.) |  |  |
| **Kopējās izmaksas EUR (bez PVN)** |  |
| **PVN 21%** |  |
| **Kopējās izmaksas EUR (ar PVN)** |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |

**4.pielikums**

**Nr. POSSESSOR/2023/67**

**TEHNISKĀ PIEDĀVĀJUMA FORMA**

**“Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana”**

 Iepirkuma identifikācijas Nr. POSSESSOR/2023/67

Piedāvājam, saskaņā ar Tehniskajā specifikācijā (1.pielikums) noteiktajām prasībām, izstrādāt zemes ierīcības projektu zemes vienībai ar kadastra apzīmējumu 94700100091, kas ietilpst nekustamā īpašuma ar kadastra Nr.94700100092 “Kaktiņi”, Launkalnes pagastā, Smiltenes novadā, sastāvā, un pēc minētā projekta izstrādāšanas kadastrāli uzmērīt jaunizveidotas zemes vienības.

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| **1.** | **Darba izpildes termiņš** |  |
|  | **Ne vairāk kā 6 (seši) mēneši un ne mazāk kā 2 (mēneši)** no Iepirkuma līguma noslēgšanas dienas. | ***Ja Pretendents Pakalpojuma izpildes termiņu piedāvā īsāku par 2 (diviem) mēnešiem, piedāvājuma termiņš tiks vērtēts kā 2 (divi) mēneši.*** |
| **2.** | **Darba uzdevumi** |  |
|  | Norādītie tehniskā specifikācijā. |  |
| **3.** | **Papildus prasības darba izpildei** |  |
|  | Izpildītājam patstāvīgi jāsaņem visi saskaņojumi, jārisina jautājumi un problēmas, kas saistīti ar darba uzdevumu izpildē nepieciešamo darbu un dokumentu saņemšanu un saskaņošanu |  |
|  | Izpildītājs par saviem līdzekļiem novērš konstatētās kļūdas un trūkumus savos izstrādātajos dokumentos, nepagarinot izpildes laiku. |  |
|  | Šī darba uzdevuma ietvaros Pretendents netiks pilnvarots parakstīt dokumentus, kas radīs saistības Pasūtītājam. |  |
|  | Vienlaikus ar zemes ierīcības projektu un zemes kadastrālās uzmērīšanas dokumentu iesniegšanu Pasūtītājam, Izpildītājs nosūta uz e-pasta adresi info@possessor.gov.lv Darba nodošanas pieņemšanas aktu (Līguma 3.pielikums), kurš parakstīts ar drošu elektronisko parakstu un satur laika zīmogu, kā arī citus darba uzdevumu izpildēs gaitā elektroniskā veidā sagatavotus dokumentus. |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |

**5.pielikums**

**Nr. POSSESSOR/2023/67**

**Iepirkuma līgums Nr.POSSESSOR/2023/67 (PROJEKTS)**

*Līguma parakstīšanas datums\**

**SIA “Publisko aktīvu pārvaldītājs Possessor”** (turpmāk – Pasūtītājs), vienotais reģistrācijas Nr.40003192154, kuru saskaņā ar Pasūtītāja valdes 2023.gada 9.novembra lēmumu Nr.72/381 “Par valdes pilnvarojumu” pārstāv valdes loceklis Kaspars Kociņš, no vienas puses

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), kuru saskaņā ar statūtiem pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses (turpmāk kopā – Puses), noslēdz šo līgumu (turpmāk – Līgums):

1. **Vispārīgie noteikumi**

Līgums tiek noslēgts saskaņā ar Ministru kabineta 2022.gada 15.jūnija rīkojumu Nr.419 “Par valstij piekritīgo nekustamo īpašumu “Kaktiņi” Launkalnes pagastā, Smiltenes novadā” un Zemkopības ministrijas 2023.gada 16.augusta pilnvaru Nr.3.4-11e/1502/2023, un pamatojoties uz Izpildītāja piedāvājumu, kas iesniegts saskaņā ar iepirkuma “Zemes ierīcības projekta izstrādāšana zemes vienībai ar kadastra apzīmējumu 94700100091 “Kaktiņi”, Launkalnes pagastā, Smiltenes novadā, un zemes vienību kadastrālā uzmērīšana” (Nr.POSSESSOR/2023/67) tehnisko specifikāciju.

1. **Līguma priekšmets un izpildes termiņš**

2.1. Pasūtītājs uzdod un Izpildītājs apņemas izstrādāt zemes ierīcības projektu zemes vienībai ar kadastra apzīmējumu 94700100091, ar kopējo platību 6,2 ha, kas ietilpst nekustamā īpašuma ar kadastra Nr.94700100092 “Kaktiņi”, Launkalnes pagastā, Smiltenes novadā, sastāvā, un pēc minētā projekta izstrādāšanas kadastrāli uzmērīt jaunizveidotas zemes vienības (turpmāk kopā – Pakalpojums) saskaņā ar Tehniskajā specifikācijā noteiktajām prasībām (Līguma 1.pielikums) un Izpildītāja iesniegtajām darba tāmēm (Līguma 2.pielikums), tajā skaitā:

* sagatavot grafisko pielikumu un pieprasīt vietējā pašvaldībā zemes ierīcības projekta izstrādes nosacījumus meža zemes ~ 3 ha platībā atdalīšanai;
* izstrādāt zemes ierīcības projektu, zemes vienības sadalīšanai divas reālās daļās, saskaņā ar Zemes ierīcības likuma un Ministru kabineta 2016.gada 2.augusta noteikumu Nr.505 “Zemes ierīcības projekta izstrādes noteikumi” prasībām un atbilstoši Ministru kabineta 2022.gada 15.jūnija rīkojumam Nr.419 „Par valstij piekritīgo nekustamo īpašumu “Kaktiņi” Launkalnes pagastā, Smiltenes novadā” un pašvaldības izsniegtiem zemes ierīcības projekta izstrādes nosacījumiem;
* saskaņot ar Pasūtītāju zemes ierīcības projektu;
* kadastrāli uzmērīt jaunizveidotās zemes vienības, nepieciešamības gadījumā robežzīmēm izveidot kupicas;
* sagatavot zemes kadastrālās uzmērīšanas dokumentus (aktus, zemes robežu, situācijas un apgrūtinājumu plānus utt.) jaunizveidotajām zemes vienībām;
* lūgt Smiltenes novada pašvaldību piešķirt jaunizveidotajām zemes vienībām adresi un saņemt lēmumu par adreses piešķiršanu (iesniegt Pasūtītājam 1 eks.);
* nepieciešamības gadījumā pieprasīt un saņemt no Smiltenes novada pašvaldības lēmumu par nekustamā īpašuma lietošanas mērķu noteikšanu (iesniegt Pasūtītājam 1 eks.);
* pirms kadastrālās uzmērīšanas dokumentu iesniegšanas Valsts zemes dienestā saskaņot ar Pasūtītāju zemes robežu, situācijas un apgrūtinājumu plānus;
* reģistrēt/aktualizēt zemes vienību kadastra datus Nekustamā īpašuma valsts kadastra informācijas sistēmā;
* izsniegt Pasūtītājam Smiltenes novada domes apstiprināto zemes ierīcības projektu elektroniskā veidā un papīra formātā 2 eksemplāros;
* iesniegt Pasūtītājam Nekustamā īpašuma valsts kadastra informācijas sistēmā reģistrētus zemes robežu, situācijas un apgrūtinājumu (pašvaldībā saskaņotu) plānus (elektroniski parakstītus un 2 eks. papīra formātā).
* iesniegt Pasūtītājam robežu apsekošanas, atjaunošanas, noteikšanas aktus un citus, ja tie tiks sagatavoti (1 eks.).

2.2. Izpildītājs apņemas Pakalpojumu veikt un nodot Pasūtītājam **\_\_\_\_\_\_ mēnešu laikā** no Līguma noslēgšanas dienas.

2.3. Vienlaicīgi ar Pakalpojuma nodošanu Pasūtītājam, Izpildītājs nosūta uz e-pasta adresi info@possessor.gov.lv Darba nodošanas un pieņemšanas aktu (Līguma 3.pielikums), kurš parakstīts ar drošu elektronisko parakstu un satur laika zīmogu.

2.4. Pasūtītājs apņemas pēc Darba nodošanas un pieņemšanas akta parakstīšanas un rēķina saņemšanas 10 (desmit) darbdienu laikā samaksāt Izpildītājam par Pakalpojumu līgumcenu \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi) un pievienotās vērtības nodokli Pievienotās vērtības nodokļa likumā noteiktajā apmērā.

1. **Pasūtītāja tiesības un pienākumi**

3.1. Pasūtītājs apņemas nodrošināt Izpildītāju ar Pasūtītāja rīcībā esošiem dokumentiem un informāciju, kas nepieciešama Pakalpojuma izpildei.

3.2. Pasūtītājam ir tiesības:

3.2.1. prasīt papildinājumus un paskaidrojumus saistībā ar Pakalpojumu;

3.2.2. Pakalpojuma sniegšanas laikā iepazīties ar tā izpildes gaitu;

3.2.3. saņemt no Izpildītāja normatīvo aktu prasībām atbilstošu, profesionālu un kvalitatīvu Pakalpojuma izpildi;

3.2.4. vienpusēji ar rakstveida paziņojumu izbeigt Līgumu, neatlīdzinot Izpildītājam izdevumus, kas saistīti ar Pakalpojuma veikšanu, ja Pakalpojums vai tā daļa neatbilst Līguma 2.1.punktā, 2.2.punktā, 4.1.1.apakšpunktā un 3.2.3.apakšpunktā noteiktajiem nosacījumiem. Līgums uzskatāms par izbeigtu astotajā dienā pēc Pasūtītāja paziņojuma nosūtīšanas Izpildītājam.

1. **Izpildītāja tiesības un pienākumi**

4.1. Izpildītājs apņemas:

4.1.1. veikt Pakalpojumu saskaņā ar spēkā esošo normatīvo aktu prasībām;

4.1.2. patstāvīgi risināt visus jautājumus un problēmas, kas saistīti ar zemes vienības robežu, situācijas un apgrūtinājumu plānu saskaņošanu;

4.1.3. neizpaust Pakalpojuma sniegšanas laikā iegūtās ziņas un nenodot trešajām personām iegūtos dokumentus.

4.2. Izpildītājam ir tiesības pieaicināt ekspertus, samaksu par ekspertu pakalpojumiem tas sedz no saviem līdzekļiem.

1. **Pušu atbildība**
	1. Ja Līguma 2.2.punktā noteiktajā termiņā Pakalpojums netiek nodots Pasūtītājam, Izpildītājs apņemas Pasūtītājam maksāt līgumsodu 0,5% (nulle, komats, piecu procentu) apmērā no Līguma 2.4.punktā norādītās līgumcenas par katru nokavēto dienu, bet ne vairāk kā 10% (desmit procenti) no līgumcenas. Ja Izpildītājs Pakalpojumu nav nodevis Pasūtītājam Līguma 2.2.punktā noteiktajā laikā Pasūtītāja vainas dēļ, līgumsods netiek aprēķināts.
	2. Pasūtītājs maksā Izpildītājam līgumsodu 0,5% (nulle, komats, piecu procentu) no nesamaksātās summas par katru nokavēto samaksas termiņa dienu, bet ne vairāk kā 10% (desmit procentus) no līgumcenas.
	3. Puses vienojas, ka Pasūtītājam bez īpaša paziņojuma ir tiesības piemērot savstarpējo prasījumu ieskaitu, ja iestājušies tādi apstākļi, kas saskaņā ar Līgumu dod Pasūtītājam tiesības prasīt no Izpildītāja līgumsoda samaksu. Izpildītājs piekrīt, ka Pasūtītājs saskaņā ar Līgumu aprēķināto līgumsodu ietur no līgumcenas.
	4. Puses ir atbildīgas par šī Līguma izpildes ietvaros nodoto Pušu pārstāvju/kontaktpersonu fizisko personas datu iegūšanas un nodošanas leģitimitāti, atbilstoši Latvijas Republikas un Eiropas Savienības normatīvajiem aktiem. Puses apliecina un garantē, ka saņemtos otras Puses pārstāvju/kontaktpersonu fizisko personu datus, Puses  apstrādās ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
2. **Nepārvaramā vara**

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies neparedzamu vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie neparedzamiem vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbības, blokādes, ārējo normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

6.2. Puse, kura nevar pilnīgi vai daļēji izpildīt savas saistības nepārvaramas varas dēļ, nekavējoties rakstiski informē otro pusi par minēto apstākļu rašanos. Puses, savstarpēji vienojoties, pieņem lēmumu par turpmāko rīcību attiecībā uz Līguma saistībām.

1. **Strīdu izskatīšanas kārtība**

Visus strīdus un domstarpības, kas rodas Līguma saistību izpildes gaitā, Puses cenšas atrisināt, savstarpēji vienojoties, sarunu ceļā. Ja vienošanās netiek panākta, strīds tiek izšķirts vispārējās jurisdikcijas tiesā saskaņā ar LR spēkā esošajiem normatīvajiem aktiem.

1. **Pārējie noteikumi**

8.1. Līgums stājas spēkā ar tā parakstīšanas dienu un ir spēkā līdz saistību pilnīgai izpildei.

8.2. Puses, savstarpēji vienojoties, ir tiesīgas veikt grozījumus Līgumā šādos gadījumos:

8.2.1. tiek veikti tehniski Līguma grozījumi, ar kuriem tiek precizēti Līguma nosacījumi, ja to interpretācija ir radījusi vai var radīt neviennozīmīgu Līguma nosacījumu iztulkošanu;

8.2.2. tiek pagarināts Pakalpojuma sniegšanas izpildes termiņš, ja, iestājoties nepārvaramas varas apstākļiem, Pakalpojumu nav iespējams izpildīt Līgumā paredzētajā termiņā;

8.2.3. Puses objektīvi pamatotu iemeslu dēļ var vienoties par citu Pakalpojuma izpildes termiņu.

8.3. Visi grozījumi un papildinājumi Līgumā noformējami rakstiski.

8.4. Pasūtītājam ir tiesības vienpusēji izbeigt Līgumu, rakstveidā brīdinot Izpildītāju par to 5 (piecas) darbdienas iepriekš, ja:

8.4.1. Pasūtītājs konstatē, ka Izpildītājs sniedz Pakalpojumu neatbilstoši Līguma nosacījumiem;

8.4.2. ja Izpildītājs vēlas paaugstināt Pakalpojuma cenu;

8.4.3. ja Izpildītāja saimnieciskajā darbībā ir konstatēti Latvijas Republikā spēkā esošo normatīvo aktu pārkāpumi, kā rezultātā apturēta Izpildītāja saimnieciskā darbība;

8.4.4. ja Līgumā Pasūtītāja ietverto saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts Līgums, vai arī veic šo funkciju vai uzdevumus samazinātā apjomā;

8.4.5. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.5. Pasūtītāja kontaktpersona – Nekustamo īpašumu departamenta vecākā nekustamā īpašuma speciāliste Anna Tereško, tālr.67021377, mob. tālr. 25778834, e-pasts: Anna.Teresko@possessor.gov.lv.

8.6. Izpildītāja kontaktpersona - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8.7. Puses apliecina, ka Līguma parakstīšanas brīdī Pasūtītājs ir nodevis un Izpildītājs ir saņēmis visus nepieciešamos dokumentus un informāciju, kas nepieciešama Pakalpojuma izpildei.

**9.** **Līgumslēdzēju rekvizīti**

|  |  |
| --- | --- |
| **Pasūtītājs** | **Izpildītājs** |
| **SIA “Publisko aktīvu pārvaldītājs Possessor”**Krišjāņa Valdemāra iela 31, Rīga, LV-1887 vienotais reģ.Nr.40003192154 Norēķinu konts Nr.LV17HABA0551032309150Banka: AS „Swedbank”Kods: HABALV22 |  |

Valdes loceklis K.Kociņš \_\_\_\_\_\_\_\_\_\_\_\_\_\_\_\_\_\_\_\_\_

*Līgums parakstīts ar drošu elektronisko parakstu un satur laika zīmogu.*

*\*Līgums parakstīšanas datums ir pēdējā pievienotā droša elektroniskā paraksta laika zīmoga*

**Pielikums**

pie līguma Nr. POSSESSOR/2023/67

DARBA NODOŠANAS - PIEŅEMŠANAS AKTS

*Akta parakstīšanas datums\**

* + - 1. Sabiedrība \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_” (turpmāk - Izpildītājs), reģistrēta Latvijas Republikas Uzņēmumu reģistra komercreģistrā \_\_\_\_\_\_\_.gada \_\_.\_\_\_\_\_\_\_\_\_\_\_ ar vienoto reģistrācijas Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_ ielā \_\_, \_\_\_\_, LV-\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_ \_\_\_\_\_\_\_\_\_\_\_, no vienas puses nodod, un

SIA “Publisko aktīvu pārvaldītājs Possessor” (turpmāk – Pasūtītājs), reģistrēta Latvijas Republikas Uzņēmumu reģistra komercreģistrā 2004.gada 1.novembrī ar vienoto reģistrācijas Nr.40003192154, juridiskā adrese – Krišjāņa Valdemāra iela 31, Rīga, LV-1887, kuras vārdā ar Pasūtītāja valdes 2023.gada 9.novembra lēmumu Nr.72/383 „Par nodošanas un pieņemšanas aktu parakstīšanas un vizēšanas kārtību” pilnvarotas rīkoties Nekustamo īpašumu departamenta vadītāja Darja Ivanova un Nekustamo īpašumu departamenta vadītājas vietniece Iveta Kamina, no otras puses, kopā saukti Puses,

pamatojoties uz 2023.gada \_\_\_\_\_\_\_\_\_\_\_\_ Iepirkuma līgumu Nr.POSSESSOR/2023/67, pieņem šādus dokumentus:

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	3. rēķinu Nr. \_\_\_\_\_\_\_.
1. Darbs iesniegts Pasūtītājam 2024.gada \_\_\_.\_\_\_\_\_\_\_\_\_\_\_. Darbs pilnā apjomā izpildīts Iepirkuma līgumā Nr.POSSESSOR/2023/67 noteiktajā termiņā (vai: ar termiņa \_\_dienu nokavējumu).
2. Pasūtītājam nav iebildumu par izpildīto darbu un iesniegto dokumentu kvalitāti.
3. Saskaņā ar Iepirkuma līguma 5.1.punktu aprēķināts līgumsods EUR \_\_\_\_, kuru veido \_\_\_\_ nokavējuma dienas.

|  |  |
| --- | --- |
| Izpildītājs: | Pasūtītājs: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | SIA “Publisko aktīvu pārvaldītājs Possessor”Nekustamo īpašumu departamenta vadītāja D.Ivanova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SIA “Publisko aktīvu pārvaldītājs Possessor”Nekustamo īpašumu departamenta vadītāja vietniece I.Kamina\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Akts ir parakstīts ar drošu elektronisko parakstu un satur laika zīmogu.*

*\*Akta parakstīšanas datums ir pēdējā pievienotā droša elektroniskā paraksta laika zīmoga*